Шығыс Көкарна мұнай кен орны — Қазақстан Энциклопедиясы
"Шығыс Көкарна мұнай кен орны — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TITLE: Шығыс Көкарна мұнай кен орны — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=5000
META: "Шығыс Көкарна мұнай кен орны — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TOTAL WORDS: 242
TEXT: Қазақстан Энциклопедиясы кен орны Шығыс Көкарна мұнай кен орны - Каспий маңы ойысының оңтүстік-шығыс ернеуі маңы белдеміндегі мұнай кен орны. Атырау қаласынан оңтүстік-шығыста 150 км жерде орналасқан. Кен орны 1979 жылы ашылды, сол жылы басталған барлау бұрғылауы 1986 жылы аяқталған. Кенорын қос қанатты тұз күмбезді құрылымнан орын алған. Кенорынның өнімді қимасында белінген 3 мұнайлы горизонттың біреуі ортаңғы юрада, екеуі триаста. Ортаңғы юра горизонтының жатыс тереңдігі 2263 м, триастағы горизонттардың бұл көрсеткіші 2346-2603 м. Жатындар қойнауқаттық, тектоникалық тұрғыдан қалқаланған. Ортаңғы юра горизонтының биіктігі 28 м, триас горизонттардың бұл көрсеткіштері 20 және 36 м. Су-мұнай жапсары -2317 және 2664 м белгілерде. Өнімді қатқабаттың қимасы терригендік таужыныстардан құралған. Жинауыштарының ашық кеуектілігі 16-19%, өтімділігі 0, 017-0, 43 мкм 2, мұнайға қаныққан қалыңдық 6, 3, 6, 9 және 2, 8 м, қанығу коэффициенттері 0, 54-0, 6 аралығын қамтиды. Мұнайдың алғашқы шығымдары ортаңғы юра горизонтында 154, 3 м/тәу, триас жатындарында 115 м 3/тәу болды. Газдық фактор 29, 6 м 3/м 3. Бастапқы қойнауқаттық қысым 25-29, 4 МПа, температура 71-84°С. Мұнайдың тығыздығы 844 кг/м 3. Мұнайлары аз күкіртті, парафинді, шайырлы, асфальтенді. Газ құрамы: метан -47, 25%, этан -6, 74%, пропан -9, 29%, изобутан -2, 27%, нбутан -7, 09% т. Жатындардың жұмыс режимі суарынды. Хлоркальцийлі қойнауқаттық суларының тығыздығы 1139-1156 кг/м 3, минералдылыгы 24, 6-25, 1 г/л. Кен орнында 1986 жылдан бері жұмыс доғарылған болатын, алайда онда "Қаз Мұнай газтельф" жауапкершілігі шектеулі серіктестігі 2001 жылдан бастап жобалық игерім жұмыстарын бастады. Қазақстанның мұнай энциклопедиясы. 2 томдық - Алматы: "Мұнайшы" Қоғамдық қоры, 2005
